Document ID: 32014R0887

REGULAMENTUL DE PUNERE ÎN APLICARE (UE) NR. 887/2014 al Comisiei
din 14 august 2014
privind formatul tehnic de transmitere a statisticilor europene privind plantațiile viticole, în conformitate cu Regulamentul (UE) nr. 1337/2011 al Parlamentului European și al Consiliului
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (UE) nr. 1337/2011 al Parlamentului European și al Consiliului din 13 decembrie 2011 referitor la statisticile europene privind culturile permanente (1), în special articolul 8 alineatul (2),
întrucât:
(1)
Regulamentul (UE) nr. 1337/2011 stabilește cadrul pentru producerea de statistici europene comparabile privind culturile permanente.
(2)
Structura de date pentru transmiterea datelor statistice privind plantațiile viticole și standardul de schimb ar trebui să fie specificate.
(3)
Măsurile prevăzute de prezentul regulament sunt conforme cu avizul Comitetului permanent pentru statistică agricolă,
ADOPTĂ PREZENTUL REGULAMENT:
Articolul 1
Statele membre transmit datele statistice privind plantațiile viticole, menționate în anexa II la Regulamentul (UE) nr. 1337/2011, respectând structura prevăzută în definițiile structurii de date SDMX. Acestea trimit datele Comisiei Europene (Eurostat) utilizând serviciile ghișeului unic sau pun datele la dispoziție, astfel încât Comisia Europeană (Eurostat) să poată extrage datele utilizând serviciile ghișeului unic.
Articolul 2
Structura datelor pentru trimiterea datelor statistice privind plantațiile viticole către Comisia Europeană (Eurostat) este cea indicată în anexă.
Articolul 3
Datele se furnizează pentru toate variabilele și agregatele unice obligatorii.
Articolul 4
Datele se furnizează în hectare și în număr de exploatații.
Articolul 5
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 august 2014.

Labels: 12
19
6